I dag kl. 13.00 kan du deltage i Freedom of Movements demonstration for bedre forhold for afviste asylansøgere

- Vi er jo mennesker, vi vil ikke isoleres.

- Derfor demonstrerer vi.

Vil ikke til Jylland

Sådan siger 23-årige Warda Suleiman til Modkraft.dk om baggrunden for den protestmarch hun og de andre afviste asylansøgere, der bor på Udsendelsescenter Sjælsmark, begiver sig ud på tirsdag.

Marchen - som er arrangeret i samarbejde med Freedom of Movements - handler i første omgang om at stoppe myndighederne planer om at sende de afviste asylansøgere fra Sjælland til Jylland. Men som du kan se i listen med 11 krav nedenfor, er de afviste asylansøgere også vrede over de forhold, de bliver budt i dag i Sjælsmark.

Politikerne behandler os som dyr

- Vi får mad, der ikke er tilberedt. Vi har hverken TV eller køleskab.

- Det er politisk, at vi ikke bliver behandlet som mennesker.

- Vi er flygtninge, og ikke dyr, alle mennesker fortjener at blive behandlet ordentligt, siger Warda, og hvis du vil deltage i den march, kan du møde op ved Nørrebro Station tirsdag kl. 11.45 og derfra tage med arrangørerne til Sjælsmark, hvor marchen begynder kl. 13.00.

Senere på dagen kan du i København deltage i en Demonstration mod asylstramninger, som gruppen Bedsteforældre for Asyl afholder samtidig med Folketingets 3. behandling af asylstramninger.

Det foregår på Nytorv og begynder kl. 16.00